Cinc representants del Consell Municipal d'Infància de Sagunt assisteixen al Fòrum de Treball de Consells d'Infància de la Comunitat Valenciana
13 de juny 2017

![](/media/d5jd0qmn/51-foto-con-representantes_cuerpo.jpg) _Els representants del Consell Municipal d'Infància de Sagunt amb Mónica Oltra._

El passat dissabte cinc representants del Consell Municipal d'Infància de Sagunt van assistir al Fòrum de Treball de Consells d'Infància de la Comunitat Valenciana celebrat en l'Alberg juvenil Mar i Vent de Piles (Oliva).  
  
El motiu d'este Fòrum, en el qual van participar 60 xiquets i xiquetes, va ser per a posar en comú les propostes treballades pels diferents Consells Municipals d'Infància de la Comunitat Valenciana sobre la nova llei d'infància i adolescència que s'està elaborant a la Comunitat Valenciana i, on els nostres menors han tingut l'oportunitat d'aportar les seues propostes.  
  
Esta jornada, en la qual combinen activitats lúdiques i d'esplai, amb espais de treball i intercanvi d'idees, continua amb el procés participatiu que es va iniciar amb el procés de consulta a través de la web de la Conselleria, en el qual 44 de les 79 aportacions que es van fer procedien de xiquets i xiquetes que, per primera vegada, eren cridats a ser part de l'elaboració d'una norma. Com a resultat de la participació, una part de les propostes que les xiquetes, xiquets i adolescents van fer en eixa primera fase guardaven relació amb la protecció davant de la violència (11,5%), encara que, en el cas dels participants infantils, la principal preocupació en este àmbit és l'assetjament.

  

![](/media/kk2bdetw/51-representantes-cmi-sagunt.jpg)![](/media/3f4hwvbf/51-porpuestas-con-otros-cmi_cuerpo.jpg)  
No obstant açò, la major part de les seues aportacions es refereixen al dret de xiquetes i xiquets a ser escoltats i al fet que la seua opinió es prenga seriosament  i siga tinguda en compte (37%), i, en menor mesura, al seu dret a rebre informació (15%). En esta última qüestió destaca la necessitat de disposar de versions amigables de la legislació sobre infància que els permeta conèixer i comprendre millor els seus drets.  
  
La vicepresidenta del Consell i Consellera d'Igualtat i Polítiques Inclusives, Mónica Oltra, va participar de vesprada en este fòrum i va destacar l'alt grau d'implicació dels xiquets en l'elaboració d'esta norma.  
  
Els consells municipals que van assistir a este fòrum, juntament amb el de Sagunt, va ser el CMI Vila-real, el CMI Vall d'Uixó, El CMI Gata de Gorgos, el CMI Teulada, el CMI Xàbia, el CMI Torrent, el CMI Mislata, el CMI Quart de Poblet i el CMI Alaquàs.  
  

![](/media/gkqdbxwe/51-foto-grupo-grande_cuerpo.jpg) 

*   [](http://www.facebook.com/sharer.php?u=https://aytosagunto.es/va/actualitat/cinc-representants-del-consell-municipal-d-infancia-de-sagunt-assisteixen-al-forum-de-treball-de-consells-d-infancia-de-la-comunitat-valenciana/ "Facebook")
*   [](http://twitter.com/share?url=https://aytosagunto.es/va/actualitat/cinc-representants-del-consell-municipal-d-infancia-de-sagunt-assisteixen-al-forum-de-treball-de-consells-d-infancia-de-la-comunitat-valenciana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cinc-representants-del-consell-municipal-d-infancia-de-sagunt-assisteixen-al-forum-de-treball-de-consells-d-infancia-de-la-comunitat-valenciana/ "Linked In")
*   [](mailto:?body=https://aytosagunto.es/va/actualitat/cinc-representants-del-consell-municipal-d-infancia-de-sagunt-assisteixen-al-forum-de-treball-de-consells-d-infancia-de-la-comunitat-valenciana/)